Ahmad Saidi Mohamad Daud

Tuan Ahmad Saidi Mohamad Daud ialah ahli politik Malaysia berketurunan Melayu. Beliau merupakan mantan EXCO Perak (2020-2022) dan mantan ADUN  selama sepenggal (2018-2022). 

Biarpun mempunyai syarikat guaman sendiri, namun itu belum membuatkan beliau berpuas hati dengan pencapaiannya.

Dengan hasrat ingin memberi sumbangan kepada rakyat, Ahmad Saidi Mohamad Daud terjun ke dunia politik sebaik tamat pengajian peringkat sarjananya dalam bidang Undang-undang di UiTM, Shah Alam pada 2009.

Mula dilantik sebagai Pemangku Ketua Pemuda UMNO Kampung Berchat, Changkat Jering, Perak, bekas pelajar SMK Tengku Menteri, Taiping ini mula mengorak langkah lebih jauh.

Pada Pilihan Raya Umum Ke-14 (PRU14), beliau nekad bertanding mewakili UMNO merebut kerusi Dewan Undangan Negeri Changkat Jering di bawah Parlimen Bukit Gantang.

Beliau berhadapan perlawanan sengit dalam pertemuan empat penjuru dengan memenangi majoriti undi sebanyak 1,922.

Ahmad Saidi mendapat 8,818 undian ketika menentang Megat Shariffuddin Ibrahim daripada parti Pakatan Harapan (PH) yang mendapat 6,896 undi.

Turut bertanding ketika itu, Mohd Nordin Jaafar daripada Pas (6,199) dan calon Bebas Mohganan a/l Manikam yang hanya memperoleh 60 undi.

Kerjaya:

 Pengasas Tetuan Saidi & Co (2015 hingga kini)
 Peguambela & Peguamcara di Tetuan Ismail AJ & Aishah (2009-2015)
 Pengurus Pemasaran Tricomas Sdn Bhd (2005)

Jawatan dalam  parti:

 Ketua Penerangan UMNO Bukit Gantang
 Pengurus Pasukan Pemantau Kempun Pilihanraya (PRU13)
 Ahli Jawatankuasa UMNO Bahagian Bukit Gantang
 Pengerusi Sekretariat Penerangan UMNO Bahagian Bukit Gantang

Jawatan dalam agensi kerajaan:

 EXCO Pendidikan, Pengajian Tinggi dan Sumber Manusia 
 ADUN Changkat Jering 

Pendidikan:

 Ijazah Sarjana Undang-undang UiTM, Shah Alam, Selangor (2008-2009)
 Ijazah Sarjana Muda Pengajian Undang-undang UiTM, Shah Alam, Selangor (2005-2008)
 Diploma Pentadbir Awam UiTM Alor Gajah, Melaka (2002-2005)
 Pra Diploma UiTM Kota Samarahan, Sarawak (2001-2002)
 SMK Tengku Menteri, Taiping, Perak (1997-2001)
 SK Sultan Abdullah, Taiping, Perak (1991-1997)

Keputusan Pilihan Raya
Dewan Undangan Negeri (DUN)
TahunDUNCalonPartiUndiLawanPartiUndiMajoriti2022Ahmad Saidi Mohamad Daud8,639Rahim Ismail11,7903,151Megat Shariffudin Ibrahim 7,511Nazar Talib2082018Ahmad Saidi Mohamad Daud8,818Megat Shariffudin Ibrahim 6,8961,922Mohammad Nordin Jaafar6,199Mohganan P. Manikam60

Rujukan

Kategori:Peguam Malaysia
Kategori:Alumni Universiti Teknologi MARA
Kategori:Ahli politik Malaysia berketurunan Melayu
Kategori:Anggota Pertubuhan Kebangsaan Melayu Bersatu
Kategori:Ahli Dewan Negeri Perak ke-14